Մայնցի տաճար

Մայնցի տաճար (գերմ.՝ Mainzer Dom, լրիվ անվանումը` Der hohe Dom zu Mainz) կամ Սուրբ Մարտին Տուրցու և սուրբ Ստեփանի տաճար, եպիսկոպոսական տաճար Գերմանիայի Մայնց քաղաքում, կայսերական տաճարներից է (գերմ.՝ Kaiserdom): Ճարտարապետական տեսանկյունից այն սյուներով եռանավ բազիլիկ է։ Տաճարը կառուցված է ռոմանական ոճով, բայց պարունակում է նաև գոթիկայի ու բարոկկոյի տարրեր։ Տաճարի շինարարությունը հավանաբար սկսվել է 10-րդ դարի վերջին։ Հետագա երկու դարերում ավարտին են հասցվել տարբեր մասերի կառուցումները, իրականացվել են վերանորոգումներ, վերականգնվել են մասամբ վնասված մասերը։ Միջնադարում տաճարում թագադրվել են մի շարք արքաներ։ 1184 թվականին Ֆրիդրիխ I Շիկամորուսի որդիները տաճարում ասպետներ են կարգվել։ Այդ արարողությունը պատմության մեջ մտել է որպես միջնադարի նմանատիպ խոշորագույն իրադարձություն։ Չափեր Ընդհանուր երկարություն - 109 մ ներսից, 116 մ դրսից Միջին նավի երկարությունը - 53 մ Միջին նավի լայնությունը - 13.5 մ Միջին նավի բարձրությունը - 29 մ Արևմտյան աշտարակի բարձրությունը - 83 մ Արևելյան գմբեթի բարձրությունը - 38 մ Արևմտյան գմբեթի բարձրությունը - 44 մ Ծանոթագրություններ Արտաքին հղումներ Պաշտոնական կայք Արխիվացված 2016-05-29 Wayback Machine